**H O T Ă R Â R E A NR. 21**

**din 28 februarie 2017**

**privind aprobarea**  **constatării dreptului de proprietate privată a unor terenuri situate în intravilanul Municipiului Dej**

**Consiliul local al Municipiului Dej,** întrunit în **ședința ordinară**  din data 28 februarie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 3.751 din data de 21 februarie 2017, al Serviciului de Urbanism și Amenajarea teritoriului din cadrul primăriei Municipiului Dej, prin care se propune constatarea trecerii unor imobile din domeniul privat al Municipiului Dej și administrarea Consiliului Local al Municipiului Dej, ca efect al Legii Nr. 213/1998, proiect avizat favorabil în ședința de lucru a Comisiei juridice din data de 28 februarie 2017;

În conformitate cu prevederile art. 31 din Legea Nr. 18/1991, republicată; art. 4, art. 25 din legea Nr. 213/1998; prevederile art. 553, alin. (1) și art. 557, alin. (2) din Noul cod civil;

În temeiul prevederilor art. 36, alin. (2), lit. c), art. 45, alin. (3) și art. 119 din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** constatarea dreptului de proprietate privată a Municipiului Dej asupra terenurilor intravilane prezentate în Anexa Nr. 1, care face parte integrantă din prezenta hotărâre.

**Art. 2.** Terenurile menționate la **Art. 1** nu sunt revendicate în temeiul legilor proprietății și nu fac obiectul unor litigii pe rolul instanțelor de judecată.

**Art. 3.** Cu ducerea la îndeplinire a prezentei hotărâri se încredinţează Primarul Municipiului Dej prin Serviciul U.A.T., Patrimoniul Public și privat și Biroul juridic din cadrul Primăriei Municipiului Dej,

**Preşedinte de şedinţă,**

**Muncelean Teodora**

**Nr. consilieri în funcţie - 19**

**Nr. consilieri prezenţi -**

**Nr. voturi pentru -**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**